Programmas īss apraksts

„Dr. Klauns” ir medicīnas klaunādes programma, kuras analogi eksistē vairāk nekā 30 pasaules valstīs. Galvenā programmas ideja ir sniegt palīdzību bērniem un viņu tuviniekiem psiholoģiskā stresa pārvarēšanai laikā, kas jāpavada slimnīcā, kā arī rehabilitācijā pēc procedurām un ar ārstniecību un ilgstošu atrašanos slimnīcā saistītiem stresiem.

Programma „Dr. Klauns” ir balstīta uz sadarbības un attīstības principiem, kad katrs Dakteris Klauns palīdz bērniem, kas atrodas slimnīcā, savukārt, pašam viņam ir iespēja augt profesionāli, iegūt un pilnveidot jaunas iemaņas un prasmes medīcinas klaunādes jomā.

**Atlases procesa mērķis  programmā „Dr. Klauns” –** izveidot dalībnieku grupu, kur ikviens cilvēks, izejot vairākus nopietnas mācību un prakses posmus, būtu sagatavots regulāram Daktera Klauna darbam bērnu nodaļās Liepājas, Ventspils, Daugavpils un Rēzeknes slimnīcās.

Kādus cilvēkus mēs meklējam

* radošus, mākslinieciskus, komunikablus, gatavus mācīties un pilnveidoties
* kam patīk un kas prot atrast kopīgo valodu ar bērniem un pusaudžiem
* atbildīgus, kuri ir gatavi regulārai ilgtermiņa dalībai programmā “Dr. Klauns”
* kuri apzinās slimnīcas darba specifiku un ir psiholoģiski gatavi iespējamām grūtībām
* vecāki par 18 gadiem (augšējās vecuma robežas nav!)
* dziedāt, spēlēt muzikālos instrumentus, žonglēšanas, triku rādīšanas prasmes, medicīnas vai psiholoģijas zināšanas ir papildus bonuss, taču nav izšķirošais

Kas sagaida dalībniekus

Kā notiks atlases, mācību, prakses un darba procesi:

1. Atlase

* **1. atlases kārta** – pieteikumu anketu izskatīšana un dalībnieku aicināšana uz pārrunām.
* **2. atlases kārta** – pārrunas, par kuru precīzu laiku vienosīmies ar tiem dalībniekiem, kas tiks 2. kārtā.

Pārrunas notiks no 19. – 29.10, uz vietas reģionos.

* **3. atlases kārta** – grupas nodarbības radošā potenciāla un psiholoģiskās gatavības izvērtēšanai, kas notiks **Rīgā,** **6. novembrī.**
* **4. atlases kārta** – grupas izveidošana. Izskatot visus pieteikumus un pārrunājot ar visiem kandidātiem, biedrības „Dr. Klauns” vadītājas izvēlēsies tos cilvēkus, kuri kļūs par mūsu potenciāliem Dakteriem Klauniem.

2. Mācību programma

Visiem atlasītiem programmā „Dr. Klauns” dalībniekiem pirms uzsākt darbu slimnīcās ir jāpiedalās pamatmācību programmā. Tā sevī ietver teorētiskās un praktiskās nodarbības par medicīnas klaunādes, aktiermeistarības, darba slimnīcās, bērnu psiholoģijas u.c. tēmām, kuras vadīs uzaicinātie specialisti no Latvijas un ārzemēm.

Mācību programma ir veidota no vairākiem blokiem un ilgst no 2021.g. novembra līdz 2022.g. martam.

Mācības notiks gan klātienē vienu reizi mēnesī, gan tiešsaistē.

Tuvākie plānotie mācību datumi 2021.g. novembrī un decembrī:

**27.-28. novembris**(klātienē, Rīgā)

**10.-11. decembris** (tiešsaistē)

**17. decembrī** (tiešsaistē).

3. Prakse

Prakse slimnīcās visiem topošiem Dakteriem Klauniem notiks no 2022.g. marta-maijam.

Prakses laikā dalībniekiem tiks piedāvāta iespēja izmēģināt sevi Dakteru klaunu lomā dažādu slimnīcu bērnu nodaļās kopā ar pieredzējušiem Dakteriem klauniem.

Prakses noslēgumā notiks gala izvērtēšana katram dalībniekam par gatavību regulāram Daktera klauna darbam.

4. Regulārais darbs

No 2022.g. jūnija katrs Dakteris Klauns, kas veiksmīgi izies mācību un prakses programmu, uzsāks regulāro darbu Bērnu nodaļās tajās slimnīcās, kas sadarbojas ar biedrību „Dr. Klauns”

*NB! Lūdzu, pievēršiet uzmanību datumiem, kuros notiks atlases kārtas un mācības!*

Dalības nosacījumi

Ko mēs sagaidām no Jums:

* aktīvu un regulāru līdzdalību mācību procesā (ar iespēju neapmeklēt ne vairāk kā 10% no visām nodarbībām
* iespēju piedalīties programmā ilgtermiņā pēc mācību un prakses noslēguma
* regulārais darbs slimnīcu bērnu nodaļās – ne rētāk kā 1 reizi nedēļā

Ko mēs Jums piedāvājam:

* „Dr. Klauns” mācību programmu (teorētiskās un prakstiskās zināšanas), vietējo un ārzemju specialistu vadībā
* Honorāru 96 eiro apmērā (par 4 darba reizēm mēnesī, sākot ar 2022.g. jūniju)
* Darba pamatrekvizītu un materiālus
* Regulārais psihologa atbalsts
* Attīstība un personīgā izaugsme visa dalības laikā „Dr. Klauns” programmā, dalība semināros un meistarklasēs (Latvijā un ārzemēs)

**Ja  viss augšminētājs Jūs ieintersēja, un Jūs redzat sevi kā vienu no Dakteriem Klauniem –**

[**aizpildiet un atsūtiet mums pieteikuma anketu!**](https://www.drklauns.lv/wp-content/uploads/2019/05/Dr.Klauns_Skola-2019_anketa_lv.docx)

Kontakti

Nepieciešamības gadījumā un papildus informācijas saņemšanai var sazināties ar programmas koordinatorēm:

**Dr. Klauns  
Tālr:** +371 26 437 212   
**E-pasts:** [info@drklauns.lv](mailto:info@drklauns.lv)

**Pieteikumu iesniegšanas termiņš:  
2021.gada 17.** **oktobris** **(23:59)**